EkBass/fiwiki-20250220-pages-articles huggingface dataset:
Liiketoimintayksikkö

Liiketoimintayksikkö on juridisen tai fyysisen henkilön omistama liiketoiminnan harjoittamista varten muodostama kokonaisuus, joka koostuu toimitiloista, tuotantovälineistä, henkilöstöstä, myytävistä tuotteista ja palveluista sekä toiminnan vaatimista immateriaalisista oikeuksista. Synonyymi termille on toimipaikka. Liiketoimintayksiköitä voidaan ostaa ja myydä. Kauppatilanteessa kaupan kohteen sidosryhmillä on suuri päätöksentekovalta, koska liiketoimintayksiköllä ei ole sitovia, oikeudellisia sopimussuhteita sidosryhmiin. Esimerkiksi ravintola ei voi siirtää anniskelulupaansa eikä vuokraoikeuttaan kolmannelle osapuolelle automaattisesti. Luokka:Liiketalous
Nathalie Descamps

Nathalie Descamps (s. 5. tammikuuta 1983) on belgialainen sulkapalloilija. Hän on ollut sekanelinpelissä maailmanlistalla parhaimmillaan 32. sijalla parinsa Wouter Claesin kanssa. Descamps osallistui kaksinpelissä MM-kisoihin 2009, jolloin hän putosi toisella kierroksella hävittyään Indonesian Adrianti Firdasarille. Hän voitti seuraavan vuoden EM-kilpailuissa pronssia sekanelinpelistä yhdessä Wouter Claesin kanssa. == Lähteet == Luokka:Belgialaiset sulkapalloilijat Luokka:Vuonna 1983 syntyneet Luokka:Elävät henkilöt
Ivan Ivanov (sulkapalloilija)

Ivan Dobrev Ivanov (; s. 19. helmikuuta 1966) on bulgarialainen entinen sulkapalloilija. Ivanov osallistui MM-kisoihin kerran, vuonna 1991. Hän pelasi tuolloin sekä kaksinpelissä, nelinpelissä että sekanelinpelissä, mutta putosi kaikissa jo ensimmäisellä kierroksella. Ivanov hävisi ensimmäiset ottelunsa myös EM-kisoissa 1992 ja Barcelonan olympialaisissa 1992, joissa hän pelasi kaksin- ja nelinpeleissä. == Lähteet == Luokka:Bulgarialaiset sulkapalloilijat Luokka:Vuonna 1966 syntyneet Luokka:Elävät henkilöt
Intibah

S/S Intibah oli Osmanien valtakunnan 163-tonninen aseistettu höyrylaiva (tykkivene), josta tuli maailman ensimmäinen torpedolla upotettu laiva.cityofart.com Venäjän keisarikunnan laivaston torpedoveneet Cesma ja Sinop laukaisivat torpedonsa Turkin sodassa 26. tammikuuta 1878. Osuman saanut alus upposi vieden mukanaan 23 miehistönjäsentä.romaniaforum.info ==Lähteet== Luokka:Höyrylaivat Luokka:Turkin sota
Verensokerimittari

Verensokerimittari on yleensä kädessä pidettävä laite, joka sähkökemiallisella prosessilla mittaa veren sokeripitoisuuksia, tarkemmin veren glukoosipitoisuuksia. Verensokerimittaria nk. omahoitovälineenä käyttävät etupäässä diabeetikot, jolla arvioivat hoitotasapainoaan ja hetkittäistä hoidon tarvetta. Poikkeavat verensokeriarvot voivat johtaa sekä akuutteihin että kroonisin terveysongelmiin. ==Lähteet== Luokka:Mittalaitteet Luokka:Veri
Kiikku

Kiikku voi tarkoittaa seuraavia: * kiikku, keinu * kiikku, digitaalitekniikan komponentti * Kiikku, Seinäjoen kaupunginosa. * Kiikku, Turun Runosmäen osa- alue
Berliinin filharmonia

Berliinin filharmonia () on konserttitalo Berliinissä. Rakennuksen suunnitteli Hans Scharoun ja se rakennettiin vuosina 1960–1963. Konserttitalo on Berliinin filharmonikkojen kotisali ja vanhan Berliinin konserttitalon ohella kaupungin tärkein konserttitalo. Salin hyvän akustiikan vuoksi sen sisätilojen arkkitehtuuria on kopioitu moniin muihin konserttitaloihin. Filharmonia sijaitsee Tiergartenin kaupunginosassa samannimisen puiston eteläpuolella lähellä entisen Berliinin muurin paikkaa sen länsipuolella ja on osa Kulturforumin kokonaisuutta. Alkuperäisen filharmonian (Großer Saal eli suuri sali) viereen rakennettiin vuosina 1984–1987 pienempi kamarimusiikkisali (Kammermusiksaal), jonka suunnitteli Hans Scharounin apulainen Edgar Wisniewski Scharounin jo 1960-luvulla tekemien hahmotelmien pohjalta. Suuressa salissa on 2 440 paikkaa ja kamarimusiikkisalissa 1 180 paikkaa. ==Lähteet== ==Aiheesta muualla== Luokka:Berliinin rakennukset ja rakennelmat Luokka:Saksan konserttitalot
Bill Whelton

William M. "Bill" WheltonLegends of Hockey (s. 28. elokuuta 1958 Everett, Massachusetts, Yhdysvallat) on yhdysvaltalainen entinen jääkiekkopuolustaja. Whelton pelasi kaudella 1980–1981 kaksi NHL-ottelua hänet varanneessa Winnipeg Jetsissä. Hän pelasi pääsarjauraa myös Suomessa ja Italiassa. ==Ura== Whelton pelasi vuodet 1978–1981 Bostonin yliopistojoukkueessa. Hänet valittiin siellä tulokaskautensa 1978–1979 päätteeksi ECAC:n vuoden tulokkaaksi.Elite Prospects Winnipeg Jets varasi Wheltonin 61. pelaajana NHL:n varaustilaisuudessa 1979. Hän pelasi joukkueessa kaksi NHL-ottelua viimeisen yliopistokautensa 1980–1981 lopulla. Kaudeksi 1981–1982 Whelton siirtyi CHL-joukkue Tulsa Oilersiin. Sen jälkeen hän pelasi vuodet 1982–1984 Winnipeg Jetsin farmijoukkue Sherbrooke Jetsissä, mutta peliaikaa ylhäältä NHL:stä ei tullut. Whelton pelasi kauden 1984–1985 SM-liigaa Kiekkoreippaassa. Hänet muistetaan sieltä mm. kiivenneen katsomoon lyömään katsojaa. Whelton pelasi kauden 1985–1986 italialaisjoukkue HC Val Pusteria Wolvesissa. Kaudella 1986–1987 Whelton pistäytyi pelaamassa kolme ottelua Sveitsin pääsarjassa EHC Churin joukkueessa ja kaudella 1988–1989 hän esiintyi vielä uransa päätteeksi Itävallan toiseksi korkeimmalla sarjatasolla Österreichische Nationalligassa pelanneessa EC Kitzbühelissä. ==Tilastot== 1978–1979 Boston Univ. NCAA 30 2 5 7 20 - - - - - 1979–1980 Boston Univ. NCAA 25 4 14 18 39 - - - - - 1980–1981 Boston Univ. NCAA 29 4 18 22 42 - - - - - Winnipeg Jets NHL 2 0 0 0 0 - - - - - 1981–1982 Tulsa Oilers CHL 66 2 18 20 51 3 0 0 0 2 1982–1983 Sherbrooke Jets AHL 72 4 16 20 73 - - - - - 1983–1984 Sherbrooke Jets AHL 67 2 14 16 32 - - - - - 1984–1985 Kiekkoreipas SM-liiga 34 2 3 5 54 - - - - - 1985–1986 HC Val Pusteria Wolves Serie A 35 12 21 33 61 - - - - - 1988–1989 EC Kitzbühel Itävalta I - - - - - - - - - - 1 kausi yhteensä NHL 2 0 0 0 0 - - - - - 1 kausi yhteensä SM-liiga 34 2 3 5 54 - - - - - ==Lähteet== * * * * ===Viitteet=== Luokka:Yhdysvaltalaiset jääkiekkoilijat Luokka:Winnipeg Jetsin (1972–1996) varaamat pelaajat Luokka:Vuonna 1958 syntyneet Luokka:Elävät henkilöt
Huotari

Huotari on suomalainen sukunimi. Huotareita oli Suomessa 1. elokuuta 2022 yhteensä 3614 henkilöä. Sukunimien yleisyyslistalla Huotari on sijalla 194. Sukunimeä tavataan yleisimmin Suomessa Kainuun seudulla ja siellä erityisesti Kuhmossa, jossa toimii vuonna 2001 perustettu Huotarien sukuseura ry . Iisalmesta löytyy kylä nimeltä Huotari. == Tunnettuja nimenkantajia == * Aleksanteri Huotari (s. 2003), pesäpalloilija, Mikko Huotarin poika * Anne Huotari (s. 1959), kansanedustaja (Vasemmistoliitto) * Anni Huotari (o.s. Torvelainen, 1874–1943), kansanedustaja (SDP) * Anton Huotari (1881–1931), päätoimittaja ja kansanedustaja (SDP), Anni Huotarin puoliso * Aune Huotari (1903–1932), lastenkirjailija * Ellinoora Huotari (s. 1997), salibandyn pelaaja * Heikki Huotari (s. 1960), taidemaalari * Heimo Huotari (1913–1990), päätoimittaja * Ilmari Huotari, Peter Franzénin esittämä kuvitteellinen henkilöhahmo videopelissä Alan Wake II. * Ismo Huotari (s. 1988), pesäpalloilija * Jouko Huotari (1918–2004), jatkosodan aikainen hävittäjälentäjä * Kaarlo Huotari (1858–1931), pappi, opettaja ja suomentaja * Kalevi Huotari (1924–1975), kansanedustaja (SMP, SKYP) * Marianne Huotari (s 1986), keramiikka- ja tekstiilitaiteilija * Mikko Huotari (s. 1976), pesäpalloilija * Nelli Huotari (s. 2005), pesäpalloilija, Mikko Huotarin tytär * Paavo Huotari (s. 1988), pappi ja väitöskirjatutkija * Pekka Huotari (s. 1962), näyttelijä * Päivi Huotari, Maatalousyrittäjien eläkelaitoksen (Mela) toimitusjohtaja * Samuel Huotari (s. 2007), pesäpalloilija, Mikko Huotarin poika * Satu Huotari (s. 1967), jääkiekkoilija * Soili Huotari (s. 1964), viisiottelija * Tauno-Olavi Huotari (1942–2011), historiantutkija * Voitto Huotari (s. 1943), Mikkelin hiippakunnan ent. piispa. == Lähteet == == Aiheesta muualla == * Huotarien sukuseura
Uskonto Bosnia ja Hertsegovinassa

thumb|250px|Katolinen kirkko, moskeija ja serbianortodoksinen kirkko Bosanska Krupassa. Bosnia ja Hertsegovinan perustuslaki turvaa uskonnonvapauden ja valtio noudattaa sitä myös käytännössä, vaikka paikallishallinto saattaa ajoittain rajoittaa vähemmistöryhmien oikeuksia. Muslimeita on 45 %, serbiortodokseja 36 %, roomalaiskatolisia 15 %, protestantteja 1 % ja muita ryhmiä, joihin kuuluvat myös juutalaiset, yhteensä 3 %. Bosniakit ovat yleensä islaminuskoisia, kroaatit katolisia ja serbit ortodokseja. ==Katso myös== *Međugorje ==Lähteet== Luokka:Bosnia ja Hertsegovina Bosnia ja Hertsegovina
Ekholm

Ekholm on muun muassa seuraavien henkilöiden sukunimi: * Aleksis Ekholm (1879–1967), korkeimman oikeuden oikeusneuvos * Antti Ekholm (1918–1996), hammaslääkäri, professori * Atte Ekholm (s. 1998), futsalpelaaja * Bo-Göran Ekholm (s. 1946), suomalainen taloustieteilijä, professori * David Ekholm (s. 1979), ruotsalainen ampumahiihtäjä * Gregorius Ekholm (1921–1985), suomalainen Mannerheim-ristin ritari * Fredrik Jonathan Ekholm (1770–1810), ruotsalainen Juankosken ruukin omistanut ruukinpatruuna joka murhattiin Nilsiässä * Helena Ekholm (s. 1984), ruotsalainen ampumahiihtäjä * Hjalmar Ekholm (1876–1933), suomalainen virkamies ja pankin- ja yritysjohtaja * Hugo Ekhammar, ent. Ekholm (1880–1955), suomenruotsalainen kirjailija * Johan Fredrik Ekholm (1873–1918), asianajaja ja Haminan pormestari * Johannes Ekholm (s. 1984), suomalainen kirjailija ja graafinen suunnittelija * Kaarle Ekholm (1884–1946), suomalainen voimistelija ja olympiamitalisti * Kai Ekholm (s. 1953), ylikirjastonhoitaja * Karl-Erik Ekholm (1896–1975), suomalainen poliitikko ja ministeri * Kurt Ekholm (1907–1975), suomalaissyntyinen Ruotsissa myöhemmin vaikuttanut keramiikkataiteilija * Matilda Ekholm (s. 1982), ruotsalainen pöytätennispelaaja * Mattias Ekholm (s. 1990), ruotsalainen jääkiekkoilija * Mauritz Ekholm (1897–1986) Helsingin Osakepankin pääjohtaja * Nils Gustav Ekholm (1848–1923), ruotsalainen ilmatieteilijä * Oiva Ekholm (1905–1974), suomalainen kestävyysjuoksija * Per Ekholm (1893–1973), suomalainen jääkärieversti ja toimitusjohtaja * Oskar Ekholm, marxilaisen kansantaloustieteen tutkijan Eino Nevalaisen salanimi * Raimo Ekholm (1946–1989), suomalainen mäkihyppääjä * Rauno Ekholm (1930–2011), suomalainen kustannusjohtaja ja suomentaja * Thorvald Ekholm (1913–1990), suomalainen oikeusneuvos * Ulla Ekholm (1924–2015), suomenruotsalainen nuortenkirjailija * Vihtori Ekholm, punakaartin rykmentin päällikkö. == Kuvitteellisia henkilöitä == * Karin Ekholm, Markus Ekholm ja Erik Ekholm Sekä Henrik Ekholm ja Lars Ekholm tv-sarjassa Salatut elämät
Inho (täsmennyssivu)

Inho voi tarkoittaa seuraavia: * inho, tunne * Inho, Jean-Paul Sartren esikoisromaani vuodelta 1938 * Inho, Roman Polanskin elokuva vuodelta 1965
Homatropiini

Homatropiini on puolisynteettinen muskariinireseptorin salpaaja eli antikolinergi, joka on tropiinin (C8H15NO) ja mantelihapon (C8H8O3) esteri. Sen voimakkuus on noin kymmenesosa atropiinin voimakkuudesta ja vaikutusaika huomattavasti pienempi. Sitä käytetään mydriaattina eli silmäterän laajentajana silmälääketieteessä, sekä sykloplegisenä lääkeaineena, jollaisia käytetään apuna linssin taittokyvyn määrityksessä.Kolinergisiä muskariinireseptoreita salpaavat aineet == Katso myös == *Homatropiinimetyylibromidi (C17H24BrNO3), CAS-numero 80-49-9 == Lähteet == == Aiheesta muualla == *PubChem: Homatropine *Kyoto Encyclopedia of Genes and Genomes (KEGG): Homatropine *ChemBlink: Homatropine Luokka:Lääkkeet Luokka:Muskariiniantagonistit
Pako helvetistä!

Pako helvetistä! () on Hal Duncanin vuonna 2005 ilmestynyt pienoisromaani. == Lähteet == == Aiheesta muualla == * Keith Brooke: Escape From Hell. The Guardian 17.1.2009. * Pasi Ahtiainen: Pako helvetistä! Keskisuomalainen 30.12.2011. Luokka:Skotlantilaiset fantasiaromaanit Luokka:Skotlantilaiset tieteisromaanit Luokka:Vuoden 2008 kirjat
Tropikamidi

Tropikamidi on synteettinen antikolinergi, joka muistuttaa vaikutuksiltaan atropiinia. Sitä käytetään lääketieteessä mydriaattina eli silmäterän laajentajana, sekä sykloplegisenä lääkeaineena eli sädelihaksen lamauttajana (Suomessa kauppanimellä Oftan TropicamidIhmisille tarkoitettujen lääkevalmisteiden valmisteyhteenvedot ATC-koodin perusteella: S01FA06 Fimea.). Sen vaikutusaika on vain 1−4 tuntia, siinä missä atropiinisulfaatin vaikutusaika voi olla viikkoja.Kolinergisiä muskariinireseptoreita salpaavat aineet Ainetta käytetään myös suonensisäisesti päihteenä Venäjällä ja Italiassa.Drops of madness? Recreational misuse of tropicamide collyrium; early warning alerts from Russia and Italy General Hospital Psychiatry Volume 35, Issue 5, September–October 2013, Pages 571-573.Krokodil: The drug that eats junkies The Independent 22.6.2011. thumb|left|300px|Tropikamidin aiheuttama silmäterän laajentuminen ==Stereokemia== Tropikamidissa on kiraliakeskus ja sillä on 2 enantiomeeriä. Lääkkeet ovat rasemaatteja.Rote Liste Service GmbH (Hrsg.): Rote Liste 2017 – Arzneimittelverzeichnis für Deutschland (einschließlich EU-Zulassungen und bestimmter Medizinprodukte). Rote Liste Service GmbH, Frankfurt/Main, 2017, Aufl. 57, ISBN 978-3-946057-10-9, S. 224. Enantiomeerit CAS: 92934-63-9 CAS: 92934-64-0 ==Lähteet== ==Aiheesta muualla== *Kyoto Encyclopedia of Genes and Genomes (KEGG): Tropicamide *ChemBlink: Tropicamide Luokka:Antikolinergit Luokka:Pyridiinit Luokka:Muskariiniantagonistit Luokka:WHO:n tärkeimmät lääkkeet
Glykopyrroni

Glykopyrroni eli glykopyrrolaatti on synteettinen kvartaarinen muskariinireseptoria sekä jonkin verran nikotiinireseptoria salpaava antikolinergi, jota käytetään neostigmiinin epätoivottujen muskariinireseptorivaikutusten kumoamiseen, anestesian esilääkkeenä, sekä anestesian aikana estämään vagaalisten heijasteiden aiheuttamaa bradykardiaa. Tabletteina sitä käytetään ärtyvän paksusuolen oireiden lievitykseen. Se vähentää syljen ja mahanesteen eritystä. Se läpäisee huonosti biologisia kalvoja, kuten veri-aivoesteen. Sen puoliintumisaika on lyhyt, vain 0,5–1 tuntia.Kolinergisiä muskariinireseptoreja salpaavat aineet Lääkekäytössä aine on glykopyrroniumbromidina, eli glykopyrroniumionin lisäksi siinä on bromidi- ioni.Glycopyrronium Bromide 0.2 mg/ml Solution for Injection == Lähteet == == Aiheesta muualla == * ChemSpider: Glykopyrroni (11201) * ChEMBL: Glykopyrroni (CHEMBL1201335) * UNII: Glykopyrroni (V92SO9WP2I) Luokka:Antikolinergit Luokka:Eläinanestesiologia Luokka:Eläinlääkkeet Luokka:Muskariiniantagonistit
Lucas Biglia

Lucas Rodrigo Biglia (s. 30. tammikuuta 1986 Mercedes, Argentiina) on argentiinalainen jalkapalloilija. Hän edustaa turkkilaista İstanbul Başakşehiriä ja on pelipaikaltaan keskikenttäpelaaja. Biglia aloitti pelaajauransa Argentinos Juniorsista vuonna 2003, jossa hän pelasi seuraavat kaksi kautta. Kaudeksi 2006–2007 hän siirtyi belgialaisseura Anderlechtiin. Pelattuaan siellä seitsemän kautta Biglia siirtyi vuonna 2013 italialaiseen Lazioon noin 8,5 miljoonan euron siirtosummalla solmien viiden vuoden sopimuksen. Vuonna 2017 hän siirtyi AC Milaniin. == Maajoukkueura == Biglia pelasi Argentiinan nuorisomaajoukkueissa. Hän voitti nuorten maailmanmestaruuden 2005. Biglia kuului Argentiinan hopeajoukkueeseen Brasilian MM-kilpailuissa 2014. Loppuottelussa Saksaa vastaan hän pelasi täydet 120 minuuttia. Hyvien otteidensa kautta hänestä tuli tärkeä osa Argentiinan keskikenttää turnauksen kuluessa. Biglia lopetti Venäjän MM- kilpailujen 2018 jälkeen maajoukkueuransa. Hän pelasi 59 maaottelua ja teki niissä yhden maalin vuosina 2011–2018. == Lähteet == * Lucas Biglian tilastot National Football Teams -sivustolla === Viitteet === Luokka:Argentiinalaiset jalkapalloilijat Luokka:Vuonna 1986 syntyneet Luokka:Elävät henkilöt
Musikverein

thumb|250px|Suuri musiikkiyhdistyssali Musikverein () on konserttitalo Wienissä, Itävallassa. Se toimii Wienin filharmonikkojen kotisalina. Rakennuksen omistaa Wienin musiikkiystävien seura eli Wienin musiikkiyhdistys. Konserttitalon suunnitteli Theofil Hansen. Avajaiskonsertti pidettiin 6. tammikuuta 1870.Geschichte | History | 歴史 Der Musikverein | The Musikverein | ウィーン楽友協会, Gesellschaft der Musikfreunde in Wien Konserttitalon Suuressa musiikkiyhdistyssalissa () on 1 744 istumapaikkaa ja noin 300 seisomapaikkaa. Se on 48,80 m pitkä, 19,10 m leveä ja 17,75 m korkea.Großer Musikvereinssaal | 楽友協会大ホール Der Musikverein | The Musikverein | ウィーン楽友協会, Gesellschaft der Musikfreunde in Wien Sali on tunnettu hyvästä akustiikastaan. Wienin filharmonikkojen uudenvuoden konsertti pidetään salissa joka vuosi. Rakennukseen kuuluu myös pienempiä saleja ja harjoittelutiloja. Brahms-salina nykyisin tunnetussa kamarimusiikkisalissa on noin 600 paikkaa. Se on 32,50 m pitkä, 10,30 m leveä ja 11 m korkea.Brahms-Saal | ブラームスホール Der Musikverein | The Musikverein | ウィーン楽友協会, Gesellschaft der Musikfreunde in Wien == Lähteet == == Aiheesta muualla == * Gesellschaft der Musikfreunde in Wien Luokka:Konserttitalot Luokka:Wienin rakennukset ja rakennelmat Luokka:Wienin kulttuuri
Sarvet (romaani)

Sarvet () on Joe Hillin vuonna 2010 ilmestynyt romaani. Kirjan pohjalta on tehty vuonna 2013 Alexandre Ajan ohjaama elokuva Horns, jonka pääosassa näytteli Daniel Radcliffe. ==Juoni== Kirja rakentuu viidestä osasta. Ensimmäisessä osassa 26-vuotias Ignatius "Ig" Perrish herää muistamatta edellisillan tapahtumia ja huomaa, että hänellä on sarvet päässään. Pian hänelle selviää, että hän kykenee lukemaan ihmisten ajatuksia, ja päättää käyttää kykyä hyväkseen puhdistaakseen maineensa. Kirjassa on paljon takaumia, joiden kautta lukija käy läpi Ignatiuksen elämää aina sarvien puhkeamiseen asti. ===Henkilöitä=== *Ignatius "Ig" Perrish: Kirjan päähenkilö, joka saa sarvien myötä kyvyn lukea ihmisten ajatuksia ja käyttää kykyä hyväkseen löytäkseen tyttöystävänsä tappajan. *Terry Perrish: Ignatiuksen veli, joka on töissä TV:ssä. *Glenna Nicholson: Igin ystävä. *Merrin Williams: Igin murhattu tyttöystävä. *Dale Williams: Merrinin isä. == Lähteet == Luokka:Vuoden 2010 kirjat Luokka:Kauhuromaanit Luokka:Yhdysvaltalaiset romaanit
Sanansaattaja (lehti)

Sanansaattaja on Suomen Luterilaisen Evankeliumiyhdistyksen (SLEY) pää- äänenkannattaja ja yksi Suomen vanhimmista kristillisistä lehdistä. Se on perustettu vuonna 1876 ja se ilmestyy kahdesti kuukaudessa. Sanansaattajan tehtävänä on evankeliumin julistus, raamattuopetus, Jumalan toiminnasta nykyajassa kertominen, SLEY:n toiminnan esittely, evankelisen herätysliikkeen yhdyssiteenä toimiminen, antaa tietoa lähetystyöstä tuoden nuoria kirkkoja ja niiden jäseniä lähemmäksi lukijoita, kertoa toimintaympäristönsä kirkollisia uutisia sekä yleisesti uskovien tukeminen. Pohjana on luterilaisuus ja evankelisuus. Vuodesta 1876 vuoteen 1977 Sanansaattaja ilmestyi kahdesti kuussa. Vuosina 1978–2017 lehti ilmestyi viikkolehtenä. Vuoden 2018 alusta lehti palasi alkuperäiseen ilmestymistahtiinsa ilmestyen parittomien viikkojen perjantaisin. == Päätoimittajat == * 1991–2005: Seppo Suokunnas * 2006–2017: Hannu Kippo * 2017– Ville Auvinen == Lähteet == ==Aiheesta muualla== * Kotisivut Luokka:Evankelisuus Luokka:Suomalaiset kristilliset aikakauslehdet Luokka:Suomalaiset lähetystyölehdet Luokka:Suomen luterilainen evankeliumiyhdistys
Formula Renault 3.5 -kausi 2009

Formula Renault 3.5-kausi 2009, oli sarjan viides kausi. Kausi alkoi Circuit de Catalunyan radalla Barcelonassa ja päättyi Ciudad del Motor de Aragónin radalla Alcañizissa. Sarjan mestaruuden vei belgialainen Bertrand Baguette, toiseksi sijoittui malesialainen Fairuz Fauzy ja kolmanneksi ranskalainen Charles Pic. ==Tallit ja kuljettajat== Talli Nr. Kuljettaja Lisenssi Kisat Tech 1 Racing 1 Brendon Hartley Uusi-Seelanti 1-5, 8-9 Tech 1 Racing 1 Edoardo Mortara 6 Tech 1 Racing 1 Daniel Ricciardo 7 Tech 1 Racing 2 Charles Pic Kaikki Ultimate Motorsport 3 Greg Mansell 1-7 Ultimate Motorsport 4 Miguel Molina 1-7 P1 Motorsport 5 James Walker Kaikki P1 Motorsport 6 Daniil Move Kaikki Prema Powerteam 7 Omar Leal Kaikki Prema Powerteam 8 Frankie Provenzano 1-2 Prema Powerteam 8 Stefano Coletti Monaco 3 Prema Powerteam 8 Filip Salaquarda 4-9 Carlin Motorsport 9 Oliver Turvey Kaikki Carlin Motorsport 10 Jaime Alguersuari Kaikki International DracoRacing 11 Bertrand Baguette Kaikki International DracoRacing 12 Marco Barba Kaikki Interwetten.com Racing 15 Mihai Marinescu 1, 3, 6, 8-9 Interwetten.com Racing 15 Tobias Hegewald 2 Interwetten.com Racing 15 Michael Herck 4-5, 7 Interwetten.com Racing 16 Adrian Zaugg Etelä-Afrikka 1-6 Interwetten.com Racing 16 Salvador Durán 8-9 Comtec Racing 17 Anton Nebilitski 1-2 Comtec Racing 17 John Martin 3-5, 8 Comtec Racing 17 Christiano Morgado Etelä-Afrikka 6 Comtec Racing 17 Alberto Valerio 7 Comtec Racing 17 Greg Mansell 9 Comtec Racing 18 Harald Schlegelmilch 1 Comtec Racing 18 Alexandre Marsoin 2 Comtec Racing 18 Max Chilton 3 Comtec Racing 18 Jon Lancaster 4-9 Mofaz Fortec Motorsport Mofaz Racing 19 Fairuz Fauzy Malesia Kaikki Mofaz Fortec Motorsport Mofaz Racing 20 Sten Pentus Kaikki Epsilon Euskadi 21 Adrián Vallés 1-5 Epsilon Euskadi 21 Dani Clos 6-7 Epsilon Euskadi 21 Keisuke Kunimoto 8-9 Epsilon Euskadi 22 Chris van der Drift Uusi-Seelanti 8-9 Pons Racing 23 Marcos Martínez Kaikki Pons Racing 24 Federico Leo Kaikki KMP Group/SG Formula 25 Anton Nebylitskiy 3-9 KMP Group/SG Formula 26 Jules Bianchi 3 KMP Group/SG Formula 26 Edoardo Mortara 4 KMP Group/SG Formula 26 Guillaume Moreau 5-9 RC Motorsport 27 Filip Salaquarda 3 RC Motorsport 27 Mihai Marinescu 4 RC Motorsport 27 Esteban Guerrieri 9 RC Motorsport 28 Pasquale Di Sabatino 1-8 RC Motorsport 28 Bruno Méndez 9 ==Lähteet== 2009 Luokka:Vuoden 2009 moottoriurheilu
John Hyams

John Hyams on yhdysvaltalainen elokuvaohjaaja ja tuottaja. Hänen isänsä on elokuvaohjaaja Peter Hyams. ==Ura== Hyams valmistui Syracusen yliopistosta visuaalisen taiteen alalle. Hän työskenteli aluksi Los Angelesissa ja New Yorkissa, kunnes siirtyi elokuva-alalle. Aluksi hän työskenteli taustatöissä isänsä ohjaamassa elokuvassa Lähellä kuolemaa (1990), kunnes päätyi ohjaajaksi ja tuottajaksi. Hyams ohjasi dokumenttisarjaa America Undercover vuonna 1992. Viisi vuotta myöhemmin hän ohjasi ja käsikirjoitti elokuvan One Dog Day, josta hän sai Taos Land Grant -palkinnon ehdokkuuden vuonna 1997. Hyams jatkoi elokuvan jälkeen dokumenttien ohjaamista, kunnes hänet palkattiin ohjaamaan muutaman jakson verran televisiosarjaa NYPD Blue. Hän ohjasi vielä yhden jakson verran Sokea oikeus -televisiosarjaa, kunnes palasi elokuvien pariin. Vuonna 2009 hän ohjasi teoksen Universal Soldier: Regeneration, joka julkaistiin DVD:nä vuonna 2010. Hyams oli myös tuottamassa elokuvaa Beyond a Reasonable Doubt. ==Elokuvat== ===Ohjaajana=== *One Dog Day (1997) *Universal Soldier: Regeneration (2009) *Dragon Eyes (2012) *Universal Soldier: Day of Reckoning (2012) ===Tuottajana=== *One Dog Day (1997) *Beyond a Reasonable Doubt (2009) ===Käsikirjoittajana=== *One Dog Day (1997) *Universal Soldier: Day of Reckoning (2012) ==Aiheesta muualla== * Luokka:Yhdysvaltalaiset elokuvaohjaajat Luokka:Yhdysvaltalaiset elokuvatuottajat Luokka:Elävät henkilöt Luokka:Syntymävuosi puuttuu
Luka ja Elämän tuli

Luka ja Elämän tuli () on Salman Rushdien vuonna 2010 ilmestynyt lapsille ja nuorille suunnattu romaani. Teos on itsenäinen jatko-osa vuonna 1990 ilmestyneelle romaanille Harun ja tarinoiden meri. Teoksen on WSOY:lle vuonna 2011 suomentanut Arto Häilä.Sisättö, Vesa: Luka etsii elämän tulta pelimaailmasta. Helsingin Sanomat 29.6.2011. Viitattu 11.3.2018. (maksullinen) == Lähteet == == Aiheesta muualla == * Boyce, Frank Cottrell: Luka and the Fire Of Life. The Independent 15.10.2010. * Kulmala, Teppo: Luka ja Elämän tuli. Savon Sanomat 15.8.2011. * Siltanen, Elina: Mielikuvituksen säkenöivästä voimasta. Turun Sanomat 15.8.2011. Luokka:Nuorten fantasiaromaanit Luokka:Maagisen realismin romaanit Luokka:Vuoden 2010 kirjat Luokka:Brittiläiset romaanit
Robbyn Hermitage

Robbyn Hermitage (s. 22. huhtikuuta 1970 Montréal) on kanadalainen entinen sulkapalloilija. Hän edustaa seuratasolla Montréal AAA:ta. Hermitage voitti Pan-Amerikan kisoissa 1999 kaksi mitalia, kultaa nelinpelistä Milaine Cloutierin parina ja hopeaa sekanelinpelistä Brent Olynykin parina. Hän pelasi Sydneyn olympialaisissa 2000 sekä kaksinpelissä, nelinpelissä että sekanelinpelissä ja sijoittui parhaiten nelinpelissä, jossa hän oli Cloutierin kanssa jaetulla yhdeksännellä sijalla edettyään toiselle kierrokselle saakka. Hermitage osallistui MM-kilpailuihin ainoan kerran vuonna 2001, jolloin hän hävisi toisella kierroksella sekanelinpelissä bulgarialaisille Neli Botevalle ja Georgi Petroville. == Lähteet == Luokka:Kanadalaiset sulkapalloilijat Luokka:Vuonna 1970 syntyneet Luokka:Elävät henkilöt
Petr Koukal (sulkapalloilija)

thumb|Petr Koukal vuonna 2015 Petr Koukal (s. 14. joulukuuta 1985 Hořovice) on tšekkiläinen sulkapalloilija. Hän edustaa seuratasolla BK 93 Hořovicea. Koukal on osallistunut olympialaisiin kolme kertaa, Pekingissä 2008, Lontoossa 2012 ja Riossa 2016. Koukal pelasi vuonna 2010 sekä EM- että MM-kilpailuissa kaksinpelissä, mutta ei päässyt kummassakaan turnauksessa ensimmäiseltä kierrokselta jatkoon. Parhaan sijoituksensa BWF:n ranking-listalla hän saavutti toukokuussa 2016 oltuaan 33. tilalla. Koukal oli naimisissa ampumahiihdon olympiamitalistin Gabriela Soukalován kanssa vuosina 2016–2020. == Lähteet == == Aiheesta muualla == * Koukalin kotisivut Luokka:Tšekkiläiset sulkapalloilijat Luokka:Vuonna 1985 syntyneet Luokka:Elävät henkilöt
Petr Koukal

Petr Koukal on ainakin seuraavien henkilöiden nimi: * Petr Koukal, tšekkiläinen sulkapalloilija * Petr Koukal, tšekkiläinen jääkiekkoilija
Lotte Jonathans

Lotte Jonathans (s. 17. syyskuuta 1977 's-Hertogenbosch) on alankomaalainen sulkapalloilija. Hän edustaa seuratasolla saksalaista Südring Berliniä. Bruil- Jonathans osallistui olympialaisiin ensimmäistä kertaa Sydneyssä 2000, jolloin hän pääsi nelinpelissä puolivälieriin Nicole van Hoorenin kanssa. Hän pelasi myös Ateenan olympialaisissa 2004, joissa hän putosi aviomiehensä Chris Bruilin kanssa sekanelinpelin toisella kierroksella, mutta pääsi jälleen nelinpelissä puolivälieriin Mia Audinan parina. Bruil-Jonathansin paras sijoitus BWF:n rankingissa on kymmenes sija nelinpelistä Paulien Van Dooremalenin parina vuoden 2010 lopulta. == Lähteet == Luokka:Alankomaalaiset sulkapalloilijat Luokka:Vuonna 1977 syntyneet Luokka:Elävät henkilöt
Simon Fellows

Simon Fellows on yhdysvaltalainen elokuvaohjaaja. Hänen ensimmäinen pitkä elokuvaohjauksensa oli vuonna 2004 ensi-iltansa saanut Blessed, jonka pääosia näyttelivät muun muassa Heather Graham ja James Purefoy. Fellows on ohjannut myös Wesley Snipesin 7 Seconds -elokuvan sekä Jean-Claude Van Dammen elokuvat Second in Command ja Until Death. ==Filmografia== *Blessed (2004) *7 Seconds (2005) *Second in Command (2006) *Until Death (2007) *Malice in Wonderland (2009) ==Aiheesta muualla== * * Luokka:Yhdysvaltalaiset elokuvaohjaajat Luokka:Syntymävuosi puuttuu Luokka:Elävät henkilöt
Lasse Summa

Lasse Summa (s. 17. maaliskuuta 1960 Heinola) on suomalainen entinen jääkiekkomaalivahti. ==Ura== Summa pelasi ensimmäiset miesten pelinsä Savonlinnan Pallokerhon I-divisioonajoukkueessa kaudella 1980–1981. Hän siirtyi seuraavaksi kaudeksi 1981–1982 SM-liigaan ja Kiekkoreippaan maalinsuulle. Summa torjui joukkueen tulokaskaudellaan SM-liigan runkosarjassa kuudenneksi ja Lahden Reippaan seurahistorian ainoan kerran SM-liigan pudotuspeleihin. Kiekkoreipas putosi SM-liigasta keväällä 1985. Summa torjui joukkueessa vielä kolme kautta I-divisioonassa kevääseen 1988 saakka, jolloin Kiekkoreipas sijoittui runkosarjassa kolmanneksi, mutta hävisi liigakarsinnoissa KooKoolle otteluvoitoin 3-2. Summan pelaajaura loppui tuohon kevääseen. Uransa jälkeen Summa on toiminut mm. Kiekkoreippaan ja Pelicansin A-nuorten maalivahtivalmentajana. Hän on sittemmin myös työskennellyt Lahdessa. ==Lähteet== * * * ===Viitteet=== Luokka:Suomalaiset jääkiekkomaalivahdit Luokka:Vuonna 1960 syntyneet Luokka:Elävät henkilöt
Emeproni

Emeproni on muskariinireseptoria salpaava antikolinerginen lääkeaine, jota käytetään tihentyneen virtsaamistarpeen ja virtsanpidätyskyvyttömyyden hoitoon. Lääke annetaan tablettina ja vaikutus on maksimaalinen 2–4 tunnin kuluttua ottamisesta. Emeproni imeytyy ruoansulatuskanavasta huonosti ja hyötyosuus on vain noin 1–10%. Myös ruoka häiritsee imeytymistä. Emeproni ei läpäise veri-aivoestettä. Lääkekäytössä se on bromidimuotona (emeproniumbromidi).Kolinergisiä muskariinireseptoreita salpaavat aineet == Lähteet == == Aiheesta muualla == * Kyoto Encyclopedia of Genes and Genomes (KEGG): Emeproni (D07224) * UNII: Emeproni (WZM699L2TL) Luokka:Antikolinergit Luokka:Muskariiniantagonistit
Oksibutyniini

Oksibutyniini eli oksibutiniini on muskariinireseptoria salpaava antikolinerginen lääkeaine, jota käytetään tihentyneen virtsaamistarpeen ja virtsanpidätyskyvyttömyyden hoitoon. Suun kautta käytettynä sen hyötyosuus on noin 6%. Se hajoaa osittain CYP3A4-entsyymin kautta ja voi aiheuttaa interaktioita entsyymiä estävien lääkkeiden kanssa. Se voi myös estää entsyymin toimintaa, eikä sitä tulisi käyttää samaan aikaan terfenadiinin, astemitsolin tai sisapridin kanssa. ==Stereokemia== Oksibutyniinillä on kiraliakeskus ja 2 enantiomeeriä. Lääkkeet ovat rasemaatteja. Enantiomeerit CAS: 119618-21-2 CAS: 119618-22-3 ==Lähteet== ==Aiheesta muualla== *Kyoto Encyclopedia of Genes and Genomes (KEGG): Oxybutynin *ChemBlink: Oxybutynin Luokka:Antikolinergit Luokka:Muskariiniantagonistit
Tolterodiini

Tolterodiini on muskariinireseptoria salpaava antikolinerginen lääkeaine, jota käytetään tihentyneen virtsaamistarpeen ja virtsanpidätyskyvyttömyyden hoitoon. Se metaboloituu CYP2D6-entsyymin kautta ja on entsyymin geneettisen polymorfian vuoksi altis metaboliaeroille. Tolterodiinia ei suositella käytettäväksi muiden CYP2D6-entsyymin kautta hajoavien lääkkeiden, eikä myöskään CYP3A4:n kautta hajoavien, kanssa.Kolinergisiä muskariinireseptoreja salpaavat aineet == Lähteet == == Aiheesta muualla == *Kyoto Encyclopedia of Genes and Genomes (KEGG): Tolterodine *ChemBlink: Tolterodine Luokka:Antikolinergit Luokka:Fenolit Luokka:Muskariiniantagonistit
Syklopentolaatti

Syklopentolaatti on muskariinireseptoria salpaava antikolinergi, joka muistuttaa farmakologisilta ominaisuuksiltaan atropiinia. Sillä on lyhyehkö vaikutusaika, ja sitä käytetään silmälääketieteessä paikallisesti mydriaattina eli silmäterän laajentajana, sekä sykloplegisenä lääkeaineena eli sädelihaksen lamauttajana.Kolinergisiä muskariinireseptoreja salpaavat aineet == Lähteet == == Aiheesta muualla == *Kyoto Encyclopedia of Genes and Genomes (KEGG): Cyclopentolate Luokka:Antikolinergit Luokka:Muskariiniantagonistit
Quedagh Merchant

Quedagh Merchant oli 1690-luvulla rakennettu armenialainen kauppalaiva, joka purjehti Ranskan lipun alla. Laivan kaappasi 30. tammikuuta 1698 merirosvo William Kidd. Hän tahtoi pitää laivasta viedyt arvotavarat itsellään. Myöhemmin hänet etsintäkuulutettiin. Kidd oli kuitenkin kätkenyt aluksen ja sen lastin, jotta hän voisi käydä kauppaa hengellään. Suunnitelma ei onnistunut, ja hänet hirtettiin vuonna 1701.Tieteen kuvalehti: Historia 5/2008, s. 4 ==Kauppamatka== Huhtikuussa 1696 ryhmä armenialaisia kauppiaita palkkasi 350-tonnisen Quedagh Merchantin ja sen miehistön. Laivan kapteeniksi tuli John Wright. Lisäksi alukselle pestattiin kaksi saksalaista perämiestä, ranskalainen tykkimies, yli 90 intialaista työmiestä ja 30 armenialaista kauppiasta. Laiva lastattiin puuvillalla. Kun laiva pääsi vuonna 1697 perille Bengaliin, kauppiaat myivät pois kaiken puuvillan ja saivat tilalle musliinia ja muita kankaita, 1 400 säkkiä fariinisokeria, 84 paalia raakasilkkiä, 80 arkkua ooppiumia ja muuta tavaraa, muun muassa rautaa. Laiva kulki Intian kärjen ympäri ranskalaisen saattueen kanssa, jotta se voisi puolustautua, jos sen kimppuun hyökättäisiin. ==Kaappaus== Kun kapteeni Kidd purjehti tammikuussa 1698 laivallaan Adventure Galleyllä, hän huomasi Quedagh Merchantin noin 25 peninkulman päässä. Kidd lähti heti kauppalaivan perään. Muutaman tunnin päästä Kidd oli tavoittanut aluksen. Ulos laivasta asteli ranskalainen, jonka mukaan Kidd saisi hyvät rahat, jos tämä antaisi heidän olla. Kidd kuitenkin arveli, että hän voisi saada edemmän, jos hän valtaisi koko aluksen. Kidd joukkoineen tutki laivan lastin. Ranskalainen sanoi, ettei hän ollut laivan kapteeni vaan Wright. Pienen tutkimisen jälkeen selvisi, että ranskalainen puhui totta. ==St. Mary's Island== Kun Kidd saapui St. Mary's Islandille Adventure Galleyllä, hän huomasi tällä kertaa oikean meri­rosvo­aluksen. Kidd hioi suunnitelmaansa, mutta hän päätti kuitenkin odottaa kahta muuta laivaansa, Quedagh Merchantia ja Novemberia. Kun alukset viimein saapuivat, Kidd käski miehistön valmistautua taisteluun, mutta kaksi vuotta Kiddin kanssa oli saanut miehistön turhautumaan. Hyökkäystä ei tapahtunut, vaan kapinan jälkeen November upotettiin ja Kiddille jäi Adventure Galley ja Quedagh Merchant. Myöhemmin hän hylkäsi Adventure Galleyn miehis­tövajauksen takia. Myöhemmin Kidd lähti kohti länttä ja kuuli huhuja, että Englannissa häntä pidetään merirosvona. Kidd piilotti laivan ja sen kalleudet Karibialle ja osti kyydin New Yorkiin. Hänet kuitenkin pidätettiin ja hirtettiin myöhemmin.(1)(2) ==Aluksen löytäminen== Kauppa-alus Quedagh Merchant löytyi joulukuussa 2007 kolmen metrin syvyydestä 21 metriä rannasta uponneena Catalinan saaren läheltä Dominikaanisesta tasavallasta. ==Lähteet== * Long Lost Armenian Ship the Stuff of Legend to Become a Living Museum in the Caribgbean, Reporter.am ===Viitteet=== Luokka:Purjelaivat Luokka:Atlantin hylyt
Bentsheksoli

Bentsheksoli eli triheksifenidyyliParkinsonin taudin lääkkeet on Parkinsonin taudin hoidossa käytettävä synteettinen, muskariinireseptoria salpaava antikolinergi. Se pääsee keskushermostoon lipidiliukoisuutensa vuoksi. Sen ohella Parkinsonin taudin hoidossa käytettäviä saman ryhmän lääkeaineita ovat biperideeni ja orfenadriini.Kolinergisiä muskariinireseptoreja salpaavat aineet Triheksifenidyylin kemiallinen kaava on C20H31NO, moolimassa 301,466 g/mol, tiheys 1,04 g/cm3, kiehumispiste 760 mmHg paineessa 447,9 °C, leimahduspiste 211 °C ja CAS-numero 144-11-6. ==Stereokemia== Triheksifenidyylissä on kiraliakeskus ja kaksi enantiomeeriä. Lääkkeet ovat rasemaatteja.Rote Liste Service GmbH (Hrsg.): Rote Liste 2017 – Arzneimittelverzeichnis für Deutschland (einschließlich EU-Zulassungen und bestimmter Medizinprodukte). Rote Liste Service GmbH, Frankfurt/Main, 2017, Aufl. 57, ISBN 978-3-946057-10-9, S. 224. Enantiomeerit CAS: 40520-25-0 CAS: 40520-24-9 ==Lähteet== ==Aiheesta muualla== *PubChem: Trihexyphenidyl *DrugBank: Trihexyphenidyl *ChemSpider: Trihexyphenidyl *Kyoto Encyclopedia of Genes and Genomes (KEGG): Trihexyphenidyl *ChemBlink: Trihexylphenedyl Luokka:Antikolinergit Luokka:Parkinsonin taudin lääkkeet Luokka:Muskariiniantagonistit Luokka:Piperidiinit
Since You Been Gone

Since You Been Gone on Russ Ballardin kirjoittama ja alun perin itse esittämänsä kappale, joka julkaistiin hänen albumillaan Winning vuonna 1976. Kappaleen kuuluisimman version esitti kuitenkin Rainbow-yhtye vuonna 1979. Kyseinen Down to Earth -albumille sisältynyt versio julkaistiin singlenä, jolloin se nousi Britannian listalla kuudenneksi. == Rainbow'n versio == Rainbow'n johtohahmo ja kitaristi Ritchie Blackmore oli päättänyt viedä heavy metalin parissa kunnostautunutta yhtyettään kaupallisempaan suuntaan. Yhtyeen manageri Bruce Payne soitti yhtyeelle tyttöyhtye Cloutin version ”Since You Been Gonesta”, ja ehdotti sen levyttämistä. Rumpali Cozy Powell piti ajatusta vitsinä, basisti Roger Glover sen sijaan kannatti sitä, ja Ritchie Blackmore suostui levytykseen ilman selkeää mielipidettä kappaletta kohtaan. Lopulta Powellkin suostui soittamaan kappaleen – mutta ”vain kerran”. === Julkaisu ja vastaanotto === ”Since You Been Gone” julkaistiin singlenä elokuussa 1979. Kappale ylsi Britannian listalla sijalle 6, ja säilyi top 75:ssä kaikkiaan 10 viikkoa. Vielä paremmin kappale menestyi Irlannissa, missä se pääsi viidenneksi. Alankomaissa single ylsi niukasti top 50:een, ja Yhdysvaltain Billboard Hot 100 -listalla kappaleen sijoitus oli korkeimmillaan 57. Se oli samalla Rainbow'n ensimmäinen kyseiselle listalle päässyt kappale. Vaikka kappaleen menestyksen perusteella siirtyminen kaupallisempaan suuntaan oli oikea päätös, osa yhtyeen faneista ja jäsenistä oli siirtoon pettyneitä. Vahvimmin kappaletta vastusti rumpali Cozy Powell: Rateyourmusic.com-sivuston käyttäjien arvostelujen perusteella ”Since You Been Gone” on vuoden 1979 170:nneksi paras singlejulkaisu. === Listasijoitukset === Maa Korkein sijoitus Listaviikot Nousu listalle Lähde Irlanti 5. 6 30.9.1979 Britannia 6. 10 (top 75) 15.9.1979 Alankomaat 47. 1 (top 50) 15.9.1979 Yhdysvallat 57. 1979 == Kappaleet singlellä == A-puoli # B-puoli # * *Lähde: == Kokoonpano == *Ritchie Blackmore – kitara *Cozy Powell – rummut *Roger Glover – basso *Don Airey – kosketinsoittimet *Graham Bonnet – laulu == Lähteet == Luokka:Vuoden 1976 kappaleet Luokka:Rainbow’n kappaleet
Etelä-Chungcheong

Etelä-Chungcheong (, hanja ) on yksi Etelä-Korean maakunnista. Se sijaitsee maan länsiosassa Keltaisenmeren rannalla pääkaupunki Soulin eteläpuolella. Maakunta rajautuu pohjoisessa Gyeonggin maakuntaan, lännessä Pohjois- Chungcheongin maakuntaan ja Daejeonin erikoisasemassa olevaan kaupunkiin ja etelässä Pohjois-Jeollan maakuntaan. Daejeon toimii myös Etelä-Chungcheongin pääkaupunkina. Maakunnan asukasluku on 1 863 512 (vuonna 2010) ja pinta-ala 8 546,86 neliökilometriä. Suurin osa maakunnasta on vielä maaseutua, ja sen länsirannikko on suosittu kesälomakohde. Muinaisen Baekje-valtion pääkaupungit Gongju ja Buyeo sijaitsevat maakunnan alueella, joten ajalta on jäänyt jäljelle monia arkeologisia kohteita. == Lähteet == == Aiheesta muualla == *Maakunnan internetsivut Luokka:Etelä-Korean provinssit
Etelä-Gyeongsang

Etelä-Gyeongsang (, hanja ) on yksi Etelä-Korean maakunnista. Se sijaitsee maan eteläosassa Koreansalmen rannalla ja rajautuu lännessä Etelä-Jeollan ja Pohjois-Jeollan maakuntiin, pohjoisessa Pohjois-Gyeongsangin maakuntaan ja Daegun metropolikaupunkiin sekä lännessä Busanin ja Ulsanin metropolikaupunkeihin. Etelä-Gyeongsangin asukasluku on 3 127 301 (vuonna 2010) ja pinta-ala 10 510,68 neliökilometriä. Maakunnan pääkaupunkina toimii Changwon. Etelä-Gyeongsang muodosti aiemmin Pohjois-Gyeongsangin kanssa historiallisen Gyeongsangin maakunnan. Busanin kaupunki erotettiin maakunnasta vuonna 1963 ja Ulsan vuonna 1997. Etelä-Gyeongsangiin kuuluu noin neljäsataa saarta. Maakunta sijaitsee Korean niemimaan ja Taebaekvuorten eteläkärjessä, joten sen ilmasto on muuhun Koreaan verrattuna lauha. Nakdongjoki laskee mereen maakunnan alueella. == Lähteet == == Aiheesta muualla == * Maakunnan internetsivut Luokka:Etelä-Korean provinssit
Kynnysraha

Kynnysraha on termi, joka esiintyy usein yrityksen toimitilahankinnan yhteydessä. Sillä tarkoitetaan hyvälle liikepaikalle pääsemisestä maksettavaa korvausta. Hyvä liikepaikka on mm. ravintoloille usein erittäin tärkeä. Yrityskauppatilanteessa kynnysraha voi sisältyä yrityksestä maksettavaan liikearvoon, ns. good will -arvoon. Näin ollen yrityksen taloushistorialla ei välttämättä ole merkitystä kauppatilanteessa: yritys voi olla toiminut tappiollisesti, mutta sen realisointiarvo siitä huolimatta olla merkittävä. Kynnysrahaksi kutsutaan myös työntekijältä perittävää korvausta työpaikan saamisen vastineeksi. Tällaisen kynnysrahan periminen on Suomessa laitonta. == Lähteet == Luokka: Talous
Nikolai Beljajev

Nikolai Ivanovitš Beljajev (; 20. kesäkuuta 1897 – 24. helmikuuta 1976) oli talvisodassa neuvostoliittolainen 139. Jalkaväkidivisioonan komentaja. Beljajevin joukot ottivat yhteen talvisodassa Tolvajärven–Ägläjärven taisteluissa komentanutta eversti Paavo Talvelan joukkoja vastaan joulukuussa 1939. Hänen komentamansa 139. Jalkaväkidivisioona kuului Neuvostoliiton 8. armeijan alaisuuteen, jota johti sodan alussa divisioonankomentaja Ivan Habarov. ==Sotilasuran alku== Beljajev aloitti sotilasuransa puna-armeijassa huhtikuussa 1918. Hänen sotilaspiirinsä oli tuolloin Pietarissa. Hän oli sotamies ja kuului konekiväärirykmenttiin. Hän osallistui myös Venäjän sisällissotaan vuosina 1918–1921 muun muassa joukkueenjohtajana. Hän suoritti Saratovin kaupungissa järjestetyn komentajakurssin. ==Talvisota== Beljajev ylennettiin prikaatinkomentajaksi juuri ennen talvisodan alkua marraskuussa 1939. Talvisodassa hän komensi joukkojaan Tolvajärven suunnalla. Vastassa tuolloin oli eversti Paavo Talvelan komentama Ryhmä Talvela. Taistelut eivät menneet Beljajevin komentamalla 139. Jalkaväkidivisioonalla hyvin, ja näin ollen 2. luokan armeijankomentaja Grigori Kulik päätti siirtää Beljajevin sivuun tehtävistään. Tilalle uudeksi prikaatinkomentajaksi tuli 15. joulukuuta 1939 Pavel Ponedelin, joka johti joukkoja sodan loppuun saakka. ==Talvisodan jälkeen== Talvisodan jälkeen puna-armeija otti käyttöön kenraalinarvot, ja silloinen prikaatinkomentaja Beljajev ylennettiinkin kesäkuussa 1940 kenraalimajuriksi. Myöhemmin hän joutui kuitenkin epäsuosioon. Hän osallistui suureen isänmaalliseen sotaan vuosina 1941–1945 erilaisten joukko-osastojen komissaarina eri rintamilla. Vakinaisesta palveluksesta Beljajev siirtyi reserviin majurina. Beljajev kuoli vuonna 1976. ==Muuta== Beljajevin tilanne oli hänen sotilasurallaan erikoinen, etenkin tarkasteltaessa hänen sotilasarvojaan. Talvisodassa hän palveli 139. Jalkaväkidivisioonan komentajana ja oli arvoltaan prikaatinkomentaja. Talvisodan jälkeen hänet ylennettiin kenraalimajuriksi. Suuressa isänmaallisessa sodassa hän kuitenkin palveli vain majurin arvossa. Talvisodan jälkeen Beljajev joutui rajun arvostelun kohteeksi heikosti menneen talvisodan vuoksi, jossa Tolvajärven taistelut epäonnistuivat. On siis mahdollista, että Beljajev alennettiin ennen suuren isänmaallisen sodan alkua arvoasteissa alaspäin. Tämä oli usein toistuva käytäntö puna-armeijassa, mikäli taistelut eivät menneet komentajalta toivotulla tavalla. Reservissä Beljajevin sotilasarvo oli majuri. ==Lähteet== *Raunio, Ari; Kilin, Juri: Itsenäisyyden puolustajat, Sodan taisteluja 1, Talvisota. Weilin+Göös, 2005. ISBN 951-593-927-5. Luokka:Neuvostoliittolaiset toisen maailmansodan sotilaat Luokka:Vuonna 1897 syntyneet Luokka:Vuonna 1976 kuolleet
Thaimaan pääministeri

Thaimaan pääministeri (thai. นายกรัฐมนตรีแห่งราชอาณาจักรไทย) on Thaimaan kuningaskunnan hallituksen puheenjohtaja. Virka perustettiin 24. kesäkuuta 1932 tehdyn verettömän vallankaappauksen jälkeen, jonka seurauksena Thaimaan kuningas luopui absoluuttisesta vallastaan ja Thaimaasta tuli perustuslaillinen monarkiaHeikkilä-Horn & Miettinen, 204. Pääministeri tarvitsee edustajainhuoneen yksinkertaisen enemmistön tullakseen valituksi. Sen jälkeen kuningas nimittää hänet virkaan. == Lähteet == * === Viitteet === == Aiheesta muualla == Luokka: Thaimaan politiikka * de:Premierminister von Thailand es:Primer Ministro de Tailandia
Sega Superstars Tennis

Sega Superstars Tennis on Sumo Digitalin kehittämä ja Segan julkaisema urheilupeli. Peli on julkaistu vuonna Nintendo DS:lle, PlayStation 2:lle, PlayStation 3:lle, Wiille ja Xbox 360:lle sekä myöhemmin Mac OS X:lle. == Vastaanotto == V2.fin arvostelussa peli sai arvosanaksi 3,5/5 tähteä. == Lähteet == == Aiheesta muualla == * Luokka:Segan videopelit Luokka:Vuoden 2008 videopelit Luokka:Nintendo DS -pelit Luokka:PlayStation 2 -pelit Luokka:PlayStation 3 -pelit Luokka:Wii-pelit Luokka:Xbox 360 -pelit
Mud Rock

Mud Rock on brittiläisen Mud-yhtyeen syyskuussa 1974 julkaistu esikoisalbumi. Levy koostuu 1950- ja 60-lukujen rock and roll -klassikoista sekä muutamasta Nicky Chinnin ja Mike Chapmanin kirjoittamasta kappaleesta, kuten ”Rocket”-hitistä. Levyllä ei ole yhtäkään Mudin itse kirjoittamaa kappaletta. Yhtye uudelleenäänitti hittinsä ”Dyna-Mite”, ”The Cat Crept In” ja ”Tiger Feet” sikermää varten. Levyllä on myös cover The Marcels -yhtyeen vuoden 1961 hitistä ”Blue Moon” sekä kitaristi Rob Davisin sovitus Glenn Millerin tunnetuksi tekemästä instrumentaalista ”In the Mood”. Kappaleiden väliin on lisätty juhlimisen ääniä, ja lisäksi yhtyeen esittelijänä toimii Geoffrey- niminen radiokuuluttaja. == Kappaleet == A-puoli # # # # # B-puoli # * # # # # === Vuoden 2011 CD-version bonuskappaleet === # * # # # # # # *Lähde: == Kokoonpano == === Tuotanto === *Nicky Chinn & Mike Chapman – tuottajat *Pete Coleman – äänittäjä Audio International Studiosissa *Rodney Harper – nauhaoperaattori *Gered Mankowitz – kansikuva *Chris Blair – miksaaja Abbey Roadin studioilla == Arvostelut == *Allmusic: == Lähteet == Luokka:Mudin albumit Luokka:Vuoden 1974 esikoisalbumit
Liikenteen tutkimuskeskus Verne

Liikenteen tutkimuskeskus Verne tutkii ja opettaa Tampereen yliopistossa (vuoteen 2018 Tampereen teknillisessä yliopistossa) liikenne- ja kuljetusjärjestelmiin liittyviä aiheita. Verne toimii Tampereen yliopiston rakennetun ympäristön tiedekunnassa rakennustekniikan opetus- ja tutkimusalueella. Vernen tavoitteena on edistää ja tukea kestävän, turvallisen ja tehokkaan liikennejärjestelmän kehittämistä. Vernen tutkimusalueet ovat liikennejärjestelmä, logistiikka ja kaupunkiliikenne. Tutkimuksen keskeisiä näkökulmia ovat liikenne osana yhteiskuntaa, tulevaisuus, energiatehokkuus ja ilmastokysymykset sekä älykkäät ratkaisut. Tutkimuskeskuksen johtaja on uudistuvan liikenteen apulaisprofessori Heikki Liimatainen. Verne perustettiin kesäkuussa 2011 vanhan liikenne- ja kuljetustekniikan laitoksen tilalle. Tutkimuskeskuksessa työskentelee noin 10 henkilöä. Tutkimuskeskus on nimetty kirjailija Jules Vernen mukaan. == Lähteet == == Aiheesta muualla == * Vernen kotisivut Luokka:Tampereen teknillinen yliopisto Luokka:Suomen tutkimuslaitokset Luokka:Liikenne Luokka:Tampereen yliopisto
Videopelivuosi 1972

Tämä artikkeli käsittelee vuoden 1972 videopelijulkaisuja ja videopelimaailman merkittäviä tapahtumia. ==Tapahtumat== *Atari, Inc. perustetaan. ==Huomattavat julkaisut== *Magnavox alkaa myydä liikkeissänsä Odysseyta. Mukana tulee ensimmäisenä strategiapelinä pidetty Invasion. *Atari julkaisee ensimmäisen kolikkopelinsä, Al Alcornin Pongin. *Gregory Yob ohjelmoi BASICillä suurtietokoneille pelin Hunt the Wumpus, joka on varhainen edeltäjä interaktiivista fiktiota edustaville videopeleille. *Don Daglow ohjelmoi Star Trekin PDP-10-suurtietokoneella Pomona Collegessa. Tämä ei ole sama peli kuin vuonna 1971 julkaistu Star Trek. == Lähteet== Luokka:Videopelivuodet *
Mika Pettersson

Mika Petteri Pettersson (s. 7. heinäkuuta 1961 Helsinki) on suomalainen toimittaja. Pettersson opiskeli Helsingin yliopistossa poliittista historiaa ja viestintää ja kävi Sanomain toimittajakoulun 1985–1987. Hän työskenteli toimittajana muun muassa Ilta-Sanomissa (1982–1985) ja Helsingin Sanomissa (1987–2006). Hän oli STT-Lehtikuvan päätoimittaja ja toimitusjohtaja vuosina 2006–2018.Kokko, Tuomas: 50 vuotta, kuka? Mika Pettersson. Helsingin Sanomat 7.7.2011. Viitattu 13.5.2022. ==Lähteet== Luokka:Suomalaiset päätoimittajat Luokka:Suomalaiset yritysjohtajat Luokka:Vuonna 1961 syntyneet Luokka:Elävät henkilöt
Pohjois-Jeolla

Pohjois-Jeolla (, hanja ) on yksi Etelä-Korean maakunnista. Se sijaitsee maan länsiosassa pääkaupunki Soulin eteläpuolella Keltaisenmeren rannalla. Maakunta rajautuu etelässä Etelä-Jeollan maakuntaan, idässä Etelä-Gyeongsangin ja Pohjois-Gyeongsangin maakuntiin sekä pohjoisessa Etelä-Chungcheongin ja Pohjois-Chungcheongin maakuntiin. Pohjois-Jeollan asukasluku on 1 829 998 (vuonna 2010) ja sen pinta-ala on 8 058,03 neliökilometriä. Maakunnan pääkaupunkina toimii Jeonju. == Lähteet == == Aiheesta muualla == *Maakunnan internetsivut *
Etelä-Jeolla

Etelä-Jeolla (, hanja ) on yksi Etelä-Korean maakunnista. Se sijaitsee maan lounaisosassa Koreansalmen ja Keltaisenmeren rannalla ja ympäröi Gwangjun metropolikaupunkia. Maakunta rajautuu pohjoisessa Pohjois-Jeollan ja idässä Etelä-Gyeongsangin maakuntiin. Etelä-Jeollan asukasluku on 1 777 409 (vuonna 2010) ja pinta-ala 11 911,30 neliökilometriä. Maakunnan pääkaupunki oli aiemmin Gwangju, mutta hallinto siirrettiin Muanin piirikuntaan vuonna 2005. Etelä-Jeolla muodosti aiemmin Pohjois-Jeollan kanssa historiallisen Jeollan maakunnan. Se on yksi Etelä-Korean maaseutuvaltaisimmista alueista, ja neljännes maakunnan väestöstä saa edelleen elantonsa maanviljelystä. Maakunnan rannikko on rikkonainen ja sen edustalla on lukuisia saaria; sille leimallisia piirteitä ovatkin riisipellot, dramaattiset rannikkonäkymät ja merellinen keittiö. Maakunta oli myös yksi maan demokratialiikkeen keskuksista ja presidentti Kim Dae-jungin kotipaikka. Etelä-Jeollan toinen kuuluisuus on japanilaiset 1500-luvulla voittanut amiraali Yi Sun-sin. == Lähteet == == Aiheesta muualla == * Maakunnan internetsivut Luokka:Etelä-Korean provinssit